ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยหลักเกณฑ์ วิธีการและเงื่อนไขในการจ่ายค่าป่วยการและค่าพาหนะเดินทางตามพระราชบัญญัติกักพืชพ.ศ. ๒๕๐๗พ.ศ. ๒๕๔๗ โดยเป็นการสมควรกำหนดระเบียบว่าด้วยหลักเกณฑ์วิธีการ และเงื่อนไขในการจ่ายค่าป่วยการ และค่าพาหนะเดินทางของพนักงานเจ้าหน้าที่อาศัยอำนาจตามความในมาตรา ๑๖ วรรคสอง แห่งพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒รัฐมนตรีว่าการกระทรวงเกษตรและสหกรณ์จึงกำหนด หลักเกณฑ์ วิธีการและเงื่อนไขในการจ่ายค่าป่วยการและค่าพาหนะเดินทางไว้ ดังนี้ข้อ๑ ระเบียบนี้เรียกว่า ระเบียบกระทรวงเกษตรและสหกรณ์ว่าด้วยหลักเกณฑ์ วิธีการและเงื่อนไขในการจ่ายค่าป่วยการและค่าพาหนะเดินทางตามพระราชบัญญัติกักพืช พ.ศ.๒๕๐๗ พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ประกาศหรือคำสั่งใดที่ขัดแย้งกับระเบียบนี้ให้ใช้ระเบียบฉบับนี้แทนข้อ๔ ในระเบียบนี้ค่าป่วยการ และค่าพาหนะ หมายความว่าเงินที่พนักงานเจ้าหน้าที่ตามพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒ได้รับเนื่องจากการปฏิบัติงานตามพระราชบัญญัติดังกล่าวในวันหยุดราชการหรือนอกเวลาราชการหรือนอกสถานที่ราชการไม่ว่าในหรือนอกเวลาราชการข้อ๕เงินค่าป่วยการของพนักงานเจ้าหน้าที่ซึ่งหน่วยงานต่าง ๆในกรมวิชาการเกษตรเรียกเก็บตามมาตรา ๑๖ แห่งพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒ให้นำมารวมกันเพื่อคำนวณแบ่งจ่ายเป็นค่าป่วยการแก่พนักงานเจ้าหน้าที่ค่าป่วยการให้เรียกเก็บจากผู้ประกอบการตามอัตราที่กำหนดในกฎกระทรวงข้อ๖พนักงานเจ้าหน้าที่ผู้มีสิทธิได้รับค่าป่วยการ ได้แก่๖.๑ผู้ซึ่งได้รับอนุมัติให้ปฏิบัติงานนอกเวลาราชการหรือวันหยุดราชการหรือนอกสถานที่ราชการไม่ว่าในหรือนอกเวลาราชการ๖.๒ผู้ซึ่งต้องปฏิบัติงานนอกเวลาราชการหรือวันหยุดราชการไม่ว่าจะมีการขอทำงานนอกเวลาราชการหรือไม่ข้อ๗ พนักงานเจ้าหน้าที่ต้องปฏิบัติงานไม่น้อยกว่า๑๐ ชั่วโมงต่อเดือน จึงจะมีสิทธิเบิกค่าป่วยการได้แต่จะเบิกค่าป่วยการได้ไม่เกินเดือนละ ๔๕ ชั่วโมง ในกรณีที่ปฏิบัติงานไม่ถึง ๔๕ชั่วโมง ให้ได้รับค่าป่วยการลดลงตามส่วนของเวลาพนักงานเจ้าหน้าที่ผู้ปฏิบัติงานไม่ได้ผลเท่าที่ควรผู้บังคับบัญชาระดับหัวหน้าหน่วยงานที่มีการปฏิบัติงานจะเสนอขอให้อธิบดีกรมวิชาการเกษตรพิจารณาลดค่าป่วยการลงตามจำนวนที่เห็นสมควรก็ได้ในการปฏิบัติงานดังกล่าวผู้รับผิดชอบจะต้องจัดให้มีรายการแสดงวันเวลาปฏิบัติงานพร้อมแสดงเหตุผลที่ขอทำการโดยผู้บังคับบัญชาหรือผู้ที่ได้รับมอบหมายตรวจสอบรับรองและเก็บรักษาไว้พร้อมที่จะให้ตรวจสอบได้เสมออธิบดีกรมวิชาการเกษตรหรือผู้ได้รับมอบหมายเป็นผู้อนุมัติการปฏิบัติงานของพนักงานเจ้าหน้าที่โดยให้ผู้บังคับบัญชาของหน่วยงานที่ขอทำการเสนอชื่อพนักงานเจ้าหน้าที่ที่เห็นสมควรให้ปฏิบัติงานข้อ๘ เมื่อมีการปฏิบัติงานแล้วการที่ผู้ใดได้ปฏิบัติงานครบถ้วนตามหลักเกณฑ์ ในข้อ ๗ไม่เป็นเหตุให้มีสิทธิหยุดปฏิบัติงานนอกเวลาราชการ หรือวันหยุดราชการหรือนอกสถานที่ราชการไม่ว่าในหรือนอกเวลาราชการที่ผู้บังคับบัญชาสั่งให้ปฏิบัติงานตามความจำเป็นของทางราชการและจะรับค่าอาหารทำการนอกเวลาตามระเบียบของทางราชการอีกไม่ได้ข้อ๙ วัน เวลาราชการ และวันหยุดราชการให้ถือตามประกาศของทางราชการข้อ๑๐ในวันแรกของวันทำการถัดจากวันสิ้นเดือนให้หัวหน้าหน่วยงานแต่ละแห่งที่ขอทำการรายงานจำนวนพนักงานเจ้าหน้าที่ที่ทำการในเดือนนั้นๆต่อสำนักควบคุมพืชและวัสดุการเกษตรโดยด่วน เพื่อคำนวณค่าป่วยการต่อไปข้อ๑๑การจ่ายเงินค่าป่วยการในเดือนหนึ่ง ห้ามมิให้จ่ายเกินอัตรา ดังต่อไปนี้ผู้ดำรงตำแหน่งในระดับ ๑ ไม่เกินเดือนละ๑,๖๕๐ บาทผู้ดำรงตำแหน่งในระดับ ๒ ไม่เกินเดือนละ๒,๗๕๐ บาทผู้ดำรงตำแหน่งในระดับ ๓ ไม่เกินเดือนละ๓,๓๐๐ บาทผู้ดำรงตำแหน่งในระดับ ๔ ไม่เกินเดือนละ๓,๘๕๐ บาทผู้ดำรงตำแหน่งในระดับ ๕ ไม่เกินเดือนละ๔,๔๐๐ บาทผู้ดำรงตำแหน่งในระดับ ๖ ไม่เกินเดือนละ๔,๙๕๐ บาทผู้ดำรงตำแหน่งในระดับ ๗ ไม่เกินเดือนละ๕,๕๐๐ บาทผู้ดำรงตำแหน่งในระดับ ๘ ไม่เกินเดือนละ๖,๐๕๐ บาทผู้ดำรงตำแหน่งในระดับ ๙ ไม่เกินเดือนละ๖,๖๐๐ บาทผู้ดำรงตำแหน่งในระดับ ๑๐ ไม่เกินเดือนละ๗,๑๕๐ บาทข้อ ๑๒ค่าพาหนะของพนักงานเจ้าหน้าที่ตามมาตรา ๑๖ แห่งพระราชบัญญัติกักพืช พ.ศ.๒๕๐๗ แก้ไขเพิ่มเติมโดยเพระราชบัญญัติกักพืช (ฉบับที่ ๒) พ.ศ. ๒๕๔๒ให้เรียกเก็บได้เท่าที่จำเป็นและจ่ายจริงข้อ ๑๓พนักงานเจ้าหน้าที่ผู้มีสิทธิได้รับค่าพาหนะต้องเป็นผู้ซึ่งได้รับอนุมัติหรือผู้ซึ่งต้องปฏิบัติงานนอกเวลาราชการหรือในวันหยุดราชการ หรือนอกสถานที่ราชการไม่ว่าในหรือนอกเวลาราชการข้อ ๑๔เมื่ออธิบดีหรือผู้ที่ได้รับมอบหมายอนุมัติให้จ่ายเงินแล้วให้กองคลังจ่ายเงินค่าป่วยการจากบัญชีเงินฝากคลังให้แก่พนักงานเจ้าหน้าที่สำหรับหน่วยงานที่ตั้งอยู่ในส่วนภูมิภาคให้กองคลังโอนเงินค่าป่วยการเข้าบัญชีเงินฝากที่สำนักงานคลังจังหวัดหรือสำนักงานคลังอำเภอแล้วแต่กรณีเมื่อได้รับโอนแล้วให้หัวหน้าหน่วยงานผู้เบิกเบิกเงินจากสำนักงานคลังจังหวัดหรือสำนักงานคลังอำเภอแล้วแต่กรณีให้แก่พนักงานเจ้าหน้าที่ตามจำนวนเงินที่ได้รับอนุมัติข้อ ๑๕การเบิกเงิน การรับเงิน การจ่ายเงิน การเก็บรักษาเงินและการนำส่งเงินตามระเบียบนี้ให้ปฏิบัติตามระเบียบของทางราชการโดยอนุโลมข้อ ๑๖การบัญชี ให้ปฏิบัติตามระบบบัญชีของส่วนราชการข้อ ๑๗ให้อธิบดีกรมวิชาการเกษตรรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๐พฤษภาคม พ.ศ. ๒๕๔๗สมศักดิ์ เทพสุทินรัฐมนตรีว่าการกระทรวงเกษตรและสหกรณ์สุกัญญา/ผู้จัดทำ๒๖ ธันวาคม ๒๕๔๘พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษา เล่ม ๑๒๑/ตอนพิเศษ๖๒ ง/หน้า ๗/๔ มิถุนายน ๒๕๔๗